Predlog UREDBA SVETA o dodelitvi ribolovnih možnosti na podlagi Protokola o določitvi ribolovnih možnosti in finančnega prispevka, določenih v Sporazumu o partnerstvu v ribiškem sektorju med Evropsko skupnostjo eni strani in Republiko Kiribati na drugi strani /* COM/2012/0466 final - 2012/0227 (NLE) */





OBRAZLOŽITVENI MEMORANDUM Komisija se je na podlagi ustreznega pooblastila Sveta[1] v imenu Evropske unije pogajala z Republiko Kiribati, da bi obnovila Protokol k Sporazumu o partnerstvu v ribiškem sektorju med Evropsko unijo in Republiko Kiribati. Na podlagi teh pogajanj je bil 3. junija 2012 parafiran nov protokol, ki zajema obdobje treh let z začetkom 16. septembra 2012. Postopek v zvezi z dodelitvijo ribolovnih možnosti na podlagi tega protokola se je začel vzporedno s postopki v zvezi s sklepom Sveta, z odobritvijo Evropskega parlamenta, o sklenitvi novega protokola ter sklepom Sveta o podpisu v imenu EU in začasni uporabi navedenega protokola. Novi protokol je v skladu s cilji Sporazuma o partnerstvu v ribiškem sektorju, katerega namen je okrepiti sodelovanje med Evropsko unijo in Republiko Kiribati ter spodbujati partnerski okvir za razvoj trajnostne ribiške politike in odgovornega izkoriščanja ribolovnih virov v izključni ekonomski coni Kiribatija v interesu pogodbenic. Pogodbenici sta sklenili sodelovati pri izvajanju sektorske ribiške politike Kiribatija in v ta namen nadaljevati politični dialog o ustreznem načrtovanju programov. Po novem protokolu znaša skupni finančni prispevek za celotno obdobje 1 325 000 EUR na leto. Ta znesek obsega: a) 975 000 EUR na leto za dostop do izključne ekonomske cone Kiribatija in b) 350 000 EUR na leto, kar ustreza dodatnemu znesku, ki ga EU plača za podporo ribiške politike Kiribatija. Komisija na podlagi tega predlaga, da Svet sprejme to uredbo. 2012/0227 (NLE) Predlog UREDBA SVETA o dodelitvi ribolovnih možnosti na podlagi Protokola o določitvi ribolovnih možnosti in finančnega prispevka, določenih v Sporazumu o partnerstvu v ribiškem sektorju med Evropsko skupnostjo eni strani in Republiko Kiribati na drugi strani SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 43(3) Pogodbe, ob upoštevanju predloga Evropske komisije, ob upoštevanju naslednjega: (1) Svet je 23. julija 2007 sprejel Uredbo (ES) št. 893/2007[2] o sklenitvi Sporazuma o partnerstvu v ribiškem sektorju med Evropsko skupnostjo na eni strani in Republiko Kiribati na drugi strani. (2) Ker bo veljavni Protokol o določitvi ribolovnih možnostih in finančnega prispevka, določenih v Sporazumu o partnerstvu v ribiškem sektorju med Evropsko skupnostjo na eni strani in Republiko Kiribati na drugi strani (v nadaljnjem besedilu: Protokol) prenehal veljati 15. septembra 2012, je bil 3. junija 2012 parafiran nov protokol. V novem protokolu so določene ribolovne možnosti ribiških plovil Unije v vodah Kiribatija. (3) Svet je … sprejel Sklep …/2012[3] o podpisu in začasni uporabi novega protokola. (4) Metodo dodelitve ribolovnih možnosti med države članice bi bilo treba opredeliti za obdobje uporabe novega protokola v skladu s členom 20 Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike[4]. (5) Če se zdi, da število dovoljenj za ribolov ali količina ribolovnih možnosti, ki so dodeljene Uniji v skladu s Protokolom, nista v celoti uporabljena, mora Komisija v skladu s členom 10(1) Uredbe Sveta (ES) št. 1006/2008 z dne 29. septembra 2008 o dovoljenjih za ribolovne dejavnosti ribiških plovil Skupnosti zunaj voda Skupnosti in dostopu plovil tretjih držav do voda Skupnosti[5] o tem obvestiti zadevne države članice. Če v roku, ki ga določi Svet, ni odgovora, to velja za potrditev, da plovila zadevne države članice ne uporabljajo v celoti svojih ribolovnih možnosti v danem obdobju. Treba je določiti navedeni rok. (6) Ker veljavni protokol poteče 15. septembra 2012 in se novi protokol začasno uporablja od 16. septembra 2012, bi bilo to uredbo treba začeti uporabljati od 16. septembra 2012 – SPREJEL NASLEDNJO UREDBO: Člen 1 1. Ribolovne možnosti, ki jih določa Protokol, se državam članicam dodelijo na naslednji način: (a) plovila z zaporno plavarico: Španija – 3 plovila Francija – 1 plovilo (b) parangalke: Španija – 3 plovila Portugalska – 3 plovila 2. Uredba Sveta (ES) št. 1006/2008 se uporablja brez poseganja v Sporazum o partnerstvu v ribiškem sektorju med Evropsko unijo na eni strani in Republiko Kiribati na drugi strani. 3. Če zahtevki za dovoljenja za ribolov držav članic iz odstavka 1 ne izčrpajo ribolovnih možnosti, določenih v Protokolu, Komisija v skladu s členom 10 Uredbe (ES) št. 1006/2008 upošteva zahtevke za dovoljenje za ribolov katere koli druge države članice. 4. Rok iz člena 10(1) Uredbe (ES) št. 1006/2008 se določi na 10 delovnih dni. Člen 2 Ta uredba začne veljati dan po objavi v Uradnem listu Evropske unije. Uporablja se od 16. septembra 2012. Ta uredba je v celoti zavezujoča in se neposredno uporablja v vseh državah članicah. V Bruslju, Za Svet Predsednik [1] Sprejeto na 3 155. seji Sveta (Kmetijstvo in ribištvo) v torek, 20. marca 2012, pod točko „A“ dokumenta 7707/12. [2] UL L 205, 7.8.2007, str. 1. [3] UL L, …, str. …. UL: Prosimo, vstavite datum in številko sklepa ter sklic na UL. [4] UL L 358, 31.12.2002, str. 59. [5] UL L 286, 29.10.2008, str. 33.